CELEX: E2021C0271
Language: lt
Date: 2021-12-03 00:00:00
Title: ELPA priežiūros institucijos deleguotasis sprendimas Nr. 271/21/COL 2021 m. gruodžio 3 d. kuriuo nustatoma Islandijoje ir Norvegijoje vykdytinos kontrolės, kuri skirta tikrinti, kaip taikomi maisto ir veterinarijos srities EEE teisės aktai, daugiametė 2022–2026 m. programa [2022/293]

2022 2 24   
            
            
               LT
            
            
               Europos Sąjungos oficialusis leidinys
            
            
               L 43/87
            
         
      ELPA PRIEŽIŪROS INSTITUCIJOS DELEGUOTASIS SPRENDIMAS Nr. 271/21/COL
      2021 m. gruodžio 3 d.
      kuriuo nustatoma Islandijoje ir Norvegijoje vykdytinos kontrolės, kuri skirta tikrinti, kaip taikomi maisto ir veterinarijos srities EEE teisės aktai, daugiametė 2022–2026 m. programa [2022/293]
      ELPA PRIEŽIŪROS INSTITUCIJA,
      atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 1 protokolą,
      atsižvelgdama į EEE susitarimo II priedo XII skyriaus 164 punkte ir I priedo II skyriaus 31q punkte ir I skyriaus 1.1 dalies 11b punkte nurodytą teisės aktą – 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1) (Reglamentas (ES) 2017/625), ypač į jo 118 straipsnio 1 dalį,
      su pakeitimais, suderintą su EEE susitarimu to susitarimo 1 protokolu bei jo I ir II prieduose nurodytomis sektorinėmis adaptacijomis,
      kadangi:
      atsakomybė už maisto ir veterinarijos srities EEE teisės aktų vykdymo užtikrinimą tenka EEE valstybėms, kurių kompetentingos institucijos, organizuodamos oficialią kontrolę, stebi ir tikrina, kad būtų veiksmingai laikomasi susijusių EEE reikalavimų ir ar užtikrinamas jų vykdymas;
      remiantis Reglamento (ES) 2017/625 116 straipsniu, ELPA priežiūros institucijos (toliau – Institucija) ekspertai Islandijoje ir Norvegijoje vykdo kontrolę, įskaitant auditą, kad patikrintų, kaip taikomi EEE teisės aktai. Ši Institucijos kontrolė turėtų būti vykdoma maisto ir pašarų saugos, gyvūnų sveikatos ir gerovės, šalutinių gyvūninių produktų ir jų gaminių, augalų apsaugos produktų, ekologinės gamybos srityse, taip pat nacionalinių kontrolės sistemų ir jas taikančių kompetentingų institucijų veikimo srityse;
      remiantis Reglamento (ES) 2017/625 118 straipsnio 1 dalimi, Institucija turi nustatyti kontrolės programą, pagal kurią jos ekspertai Islandijoje ir Norvegijoje turi vykdyti kontrolę, kaip nustatyta to reglamento 116 straipsnio 1 dalyje;
      ši daugiametė kontrolės programa nustatyta 2022–2026 m. tam tikroms prioritetinėms sritims. Nustatant prioritetus remtasi įvairiais kriterijais, inter alia, nustatyta rizika ir naujais klausimais (pavyzdžiui, gyvūnų ligų, maisto arba pašarų krizių), sektoriaus svarba Islandijoje ir Norvegijoje, ankstesniais Islandijos ir Norvegijos veiklos rezultatais atitinkamoje srityje ir informacija iš atitinkamų šaltinių, įskaitant Europos Komisijos kontrolės programoje nustatytus prioritetus (2),
      PRIĖMĖ ŠĮ SPRENDIMĄ:
      
                  1.
               
               
                  Šio sprendimo priede nustatoma daugiametė 2022–2026 m. kontrolės, kurią Islandijoje ir Norvegijoje turi vykdyti Institucijos ekspertai, kaip numatyta Reglamento (ES) 2017/625 116 straipsnio 1 dalyje, programa.
               
            
                  2.
               
               
                  Šis sprendimas skirtas Islandijai ir Norvegijai.
               
            
                  3.
               
               
                  Šis sprendimas įsigalioja jo pasirašymo dieną.
               
            
                  4.
               
               
                  Šis sprendimas autentiškas anglų kalba.
               
            
         Priimta Briuselyje 2021 m. gruodžio 3 d.
         ELPA priežiūros institucijos vardu, veikdamas pagal Deleguotąjį sprendimą Nr. 130/20/COL,
         
            Högni S. KRISTJÁNSSON
            
               Atsakingasis kolegijos narys
            
         
         
            
               Melpo-Menie JOSÉPHIDÈS
            
            
               Už teisinius ir vykdomuosius reikalus atsakingos direktorės,
            
            
               kontrasignuojančios sprendimą, vardu
            
         
      
      
         (1)  Į EEE susitarimą įtraukta 2019 m. rugsėjo 27 d. EEE jungtinio komiteto sprendimu Nr. 210/2019.
      
         (2)  2020 m. spalio 23 d. Komisijos įgyvendinimo sprendimas (ES) 2020/1550, kuriuo nustatoma daugiametė 2021–2025 m. kontrolės, kurią turi vykdyti Komisijos ekspertai valstybėse narėse ir kuri skirta tikrinti, kaip taikomi Sąjungos žemės ūkio maisto produktų grandinės teisės aktai, programa.
         OL L 354, 2020 10 26, p. 9
      
   
   
      
         PRIEDAS
         Šiame priede nustatoma daugiametė 2022–2026 m. laikotarpio kontrolės, kurią Institucijos ekspertai turi vykdyti Islandijoje ir Norvegijoje tose srityse, kurioms taikomas Reglamentas (ES) 2017/625, programa.
         Daugiametė kontrolės programa apima Reglamento (ES) 2017/625 1 straipsnio 2 dalyje nurodytas sritis, taip pat kitas tame reglamente numatytas sritis, pavyzdžiui, sukčiavimo ir importo kontrolę.
         Institucija nustatė tam tikras prioritetines sritis maisto ir pašarų, gyvūnų sveikatos ir gerovės, šalutinių gyvūninių produktų ir jų gaminių, ekologinės gamybos, sukčiavimo ir importo kontrolės bei nacionalinių kontrolės sistemų ir kompetentingų institucijų veikimo srityse.
         Institucijos kontrolė vykdoma nustatytose prioritetinėse srityse Islandijoje ir Norvegijoje. Konkretūs reikalai, kurie yra atskirų kontrolės veiksmų objektas, yra pritaikomi atsižvelgiant į padėtį kiekvienoje valstybėje narėje, o Islandijoje jiems taikomos išimtys, susijusios su teisės aktais gyvūnų sveikatos ir gerovės srityse.
         Institucijos ekspertai atlieka kontrolę, įskaitant patikras vietoje, auditą ir dokumentų analizę, pagal Reglamento (ES) 2017/625 116 straipsnį.
         Institucija atlieka kontrolę taip, kad būtų daug aprėpta tose srityse, kurias Institucija nurodė kaip prioritetines, ir kuriose reikia tikrinti oficialios kontrolės sistemų ir vykdymo užtikrinimo priemonių įgyvendinimo lygį ir veiksmingumą.
         Priedo A dalyje išvardytos atitinkamos kontrolės sritys ir Institucijos kontrolės tikslai 2022–2026 m. laikotarpiu. Priedo B dalyje nurodytos kiekvienos kontroliuojamos srities prioritetinės sritys.
         
            A dalis. Institucijos kontrolės sritys ir tikslai
         
         1)   Maistas ir maisto sauga
         
         Patikrinti, kaip laikomasi taikytinų EEE maisto ir maisto saugos teisės aktų, kuriais reglamentuojama gyvūninių ir negyvūninių maisto produktų gamyba ir pateikimas rinkai (be kita ko, atsekamumas ir ženklinimas, mikrobiologinė sauga ir per maistą plintančios zoonozės), likučiai ir teršalai, informacijos apie maistą teikimas vartotojams ir teiginių apie maistingumą ir sveikatingumą naudojimas, su maistu besiliečiančios medžiagos ir gaminiai, ir kaip įgyvendinama jų oficiali kontrolė.
         2)   Maisto ir pašarų sauga
         
         Patikrinti, kaip laikomasi taikytinų EEE teisės aktų, kuriais reglamentuojama pašarų sauga (įskaitant pašarų higieną, ūkių patvirtinimą ir registravimą, teršalus, pašarų atsekamumą ir ženklinimą), vaistiniai pašarai, prekyba pašarais ir jų naudojimas, ir kaip įgyvendinama jų oficiali kontrolė.
         3)   Šalutiniai gyvūniniai produktai ir jų gaminiai
         
         Patikrinti, kaip laikomasi taikytinų EEE teisės aktų, kuriais reglamentuojami šalutiniai gyvūniniai produktai ir jų gaminiai, ir kaip įgyvendinama jų oficiali kontrolė.
         4)   Gyvūnų sveikata
         
         Patikrinti, kaip laikomasi taikytinų EEE teisės aktų, kuriais reglamentuojama gyvūnų sveikata, daugiausia dėmesio skiriant gyvūnų sveikatos valdymui, programoms, kuriomis siekiama gauti liga neužkrėstos teritorijos statusą ir jį išlaikyti, pagrindinių aktyvių gyvūnų ligų kontrolei ir pasirengimui įveikti daugybinius epizootinių ligų protrūkius, ir kaip įgyvendinama jų oficiali kontrolė.
         5)   Gyvūnų gerovė
         
         Patikrinti, kaip laikomasi taikytinų EEE teisės aktų, kuriais reglamentuojama ūkinių gyvūnų gerovė ūkiuose, juos vežant ir skerdžiant, naikinant gyvūnus ir juos priverstinai žudant, ir kaip įgyvendinama jų oficiali kontrolė.
         6)   Ekologinė gamyba
         
         Patikrinti, kaip laikomasi taikytinų EEE teisės aktų, kuriais reglamentuojama ekologiškų produktų gamyba bei ženklinimas, ir kaip įgyvendinama jų oficiali kontrolė.
         7)   Prekių ir gyvūnų įvežimas į EEE iš trečiųjų šalių
         
         Patikrinti, kaip laikomasi taikytinų EEE teisės aktų, kuriais reglamentuojama iš trečiųjų šalių į Islandiją ir Norvegiją įvežamų gyvūnų ir prekių oficiali kontrolė, įskaitant pasienio kontrolės postams taikomų reikalavimų ir atitinkamiems gyvūnams bei prekėms taikomų bendrųjų ir specialiųjų EEE reikalavimų laikymąsi. Ypatingas dėmesys bus skiriamas Reglamentu (ES) 2017/625 nustatytoms taisyklėms ir susijusiems deleguotiesiems ir įgyvendinimo aktams.
         8)   Bendrieji ir horizontalieji aspektai
         
         Patikrinti, kaip laikomasi taikytinų EEE teisės aktų, kuriais reglamentuojamas nesąžiningos ar klaidinančios praktikos nustatymas ir su ja susiję tolesni veiksmai srityse, kurioms taikomas Reglamentas (ES) 2017/625, ir kaip įgyvendinama jų oficiali kontrolė. Patikrinti, ar Islandija ir Norvegija imasi tinkamų tolesnių priemonių Institucijos kontrolės metu nustatytiems konkretiems ar sisteminiams trūkumams pašalinti. Patikrinti nustatytą oficialios kontrolės veiksmingumo tikrinimo tvarką.
         
            B dalis. Prioritetinės sritys
         
         
                      
                  
                  
                     
                        Prioritetinė sritis
                     
                  
                  
                     
                        2022–2026 m.
                     
                  
               
                     
                        Maistas ir maisto sauga
                     
                  
                  
                     Gyvūninės kilmės maisto produktai
                  
                  
                     Žinduolių ir paukščių mėsos ir jų produktų, pieno ir jo produktų, žuvininkystės produktų sauga ir gyvų dvigeldžių moliuskų gamybos higiena
                  
               
                     Negyvūniniai maisto produktai
                  
                  
                     Vaisių ir daržovių, prieskoninių augalų, prieskonių ir daigų sauga, be kita ko, teršalų aspektu
                  
                  
                      
                  
               
                     Likučiai ir teršalai
                  
                  
                     Veterinarinių vaistų, pesticidų ir aplinkos teršalų liekanos
                  
               
                     Informacijos apie maistą teikimas vartotojams ir teiginių apie maisto produktų maistingumą ir sveikatingumą naudojimas
                  
                  
                     Informacijos apie maistą teikimas vartotojams ir teiginių apie maisto produktų maistingumą ir sveikatingumą naudojimas
                  
                  
                      
                  
               
                     Su maistu besiliečiančios medžiagos ir gaminiai
                  
                  
                      
                  
                  
                     Tiesiogiai ar netiesiogiai su maistu besiliečiančios medžiagos ir gaminiai
                  
               
                     
                        Maisto ir pašarų sauga
                     
                  
                  
                     Bendroji pašarų sauga
                  
                  
                     Pašarų sauga visais etapais, įskaitant pirminę gamybą, ūkių patvirtinimą ir registravimą, taip pat pašarų higienos, atsekamumo, ženklinimo ir teršalų aspektu
                  
               
                     Vaistiniai pašarai
                  
                  
                      
                  
                  
                     Vaistinių pašarų gamyba, platinimas ir naudojimas
                  
               
                     Prekyba pašarais ir jų naudojimas
                  
                  
                      
                  
                  
                     Pašarų pateikimas rinkai ir jų naudojimas, įskaitant ženklinimą ir informacijos teikimą naudotojams, pakavimą ir pateikimą
                  
               
                     
                        Šalutiniai gyvūniniai produktai
                     
                  
                  
                     Šalutiniai gyvūniniai produktai ir jų gaminiai
                  
                  
                     Šalutiniai gyvūniniai produktai ir jų gaminiai
                  
               
                     
                        Gyvūnų sveikata
                     
                  
                  
                     Vandens gyvūnų sveikata
                  
                  
                     Gyvūnų sveikatos valdymas, įskaitant programas, kuriomis siekiama gauti liga neužkrėstos teritorijos statusą ir išlaikyti tokį statusą, taip pat aktyvios epizootinės ligos (pvz., paukščių gripas)
                  
               
                     Sausumos gyvūnų sveikata
                  
               
                     Parengtis ir prevencija
                  
                  
                     Nepaprastosios padėties planavimas
                  
               
                     
                        Gyvūnų gerovė
                     
                  
                  
                     Ūkiai
                  
                  
                     Kiaulės, vištos dedeklės, broileriai, smulkieji atrajotojai ir galvijai
                  
               
                     Transportas
                  
               
                     Žudymas
                  
                  
                      
                  
                  
                     Skerdimas, priverstinis žudymas ir žudymas naikinimo tikslu
                  
               
                     
                        Ekologinė gamyba
                     
                  
                  
                     Ekologinė gamyba
                  
                  
                     Ekologinė gamyba
                  
               
                     
                        Prekių ir gyvūnų įvežimas į EEE iš trečiųjų šalių
                     
                  
                  
                     Pasienio kontrolės postų atitiktis
                  
                  
                     Pakartotinai paskirtų ir naujų pasienio kontrolės postų ir tikrinimo centrų atitiktis
                  
               
                     Gyvūnų ir prekių oficiali kontrolė
                  
                  
                     Oficiali gyvų gyvūnų ir negyvūninių bei gyvūninių produktų iš trečiųjų šalių kontrolė
                  
               
                     
                        Bendrieji ir horizontalieji aspektai
                     
                  
                  
                     Tolesni veiksmai, susiję su rekomendacijomis
                  
                  
                     Tolesni veiksmai, susiję su konkretiems sektoriams skirtomis rekomendacijomis ir bendra peržiūra
                  
               
                     Kova su sukčiavimu
                  
                  
                     Kovos su nesąžininga ar klaidinančia praktika tvarka
                  
               
                     Oficialios kontrolės veiksmingumo patikrinimas
                  
                  
                     Oficialios kontrolės veiksmingumo tikrinimo tvarka